रणथंभौर,लीलण एक्सप्रेस होगी प्रभावित
मेड़ता रोड | जयपुरमंडल के जयपुर-कनकपुरा स्टेशनों के मध्य समपार संख्या 228 पर एलएचएस सीमित ऊंचाई के पुल निर्माण कार्य के लिए आरसीसी बॉक्स डालने के लिए ब्लॉक लिया जा रहा है। इस कारण इस खंड की रेल सेवाएं बाधित होगी। सीपीआरओ तरुण जैन ने बताया कि 4 मार्च को ट्रेन संख्या 12466 जोधपुर-इंदौर 4 मार्च को कनकपुरा स्टेशन पर डेढ़ घंटे तक, ट्रेन संख्या 12468 जयपुर-जैसलमेर को जयपुर से 50 मिनट की देरी से रवाना होगी। ट्रेन संख्या 12465 इंदौर-जोधपुर जयपुर स्टेशन पर दस मिनट लेट होगी। इसी प्रकार 5 मार्च को ट्रेन संख्या 12466 जोधपुर-इंदौर कनकपुरा स्टेशन पर 45 मिनट, ट्रेन संख्या 12468 जयपुर- जैसलमेर को जयपुर से 20 मिनट की देरी से रवाना होगी 6 मार्च को ट्रेन संख्या 12466 जोधपुर-इंदौर कनकपुरा स्टेशन पर 45 मिनट, ट्रेन संख्या 12468 जयपुर-जैसलमेर एक्सप्रेस जयपुर से 20 मिनट की देरी से रवाना होगी तथा 7 मार्च ट्रेन संख्या 12466 जोधपुर- इंदौर कनकपुरा स्टेशन पर 45 मिनट रेगुलेट होगी।
hin_Deva hin_Deva